Express Football Club, mu bumpi emannyiddwa nga Express, kkiraabu ya Uganda ey'omupiira okuva mu Kampala, ekibuga kya Uganda ekikulu era ekisinga obunene. Kiraabu eno emipiira gyayo egy'ewaka egisambira ku kisaawe kya Muteesa Owookubiri Wankulukuku Stadium. Express Efusi, abawagizi baayo basinga kugiyita kamunye emmyufu ng'era basinga kugimannya nga Express Sports Club. Y'emu ku kiraabu z'omupiira ezisinga obukadde mu Uganda, nga yatandikibwawo bamaneja b'empapula z'amawulire eza Uganda Express Newspapers mu mwezi Gwekkumi mu mwaka gwa lukumi mu lwenda ataano mu musanvu. Eyasinga okugiwongamu omukono yali Jolly Joe Kiwanuka, eyali nannyini lupapula lw'amawulire eyali awagirwa ennyo Paul Ssengendo, Hannington Kiwanuka, Dokita Banabas Kiwanuka, Gaster Nsubuga ne Bishop Dokita. Dunstan Nsubuga. Eno y'emu ku kiraabu za Uganda ezasooka okukozesa engatto, kuba kiraabu baagiza engulu mu mwaka gwa lukumi mu lwenda nsanvu mu mwenda, engeri gye baali baasalibwako okuva mu kibinja ekya waggulu. Ye ttiimu ya supa liigi yokka etasambirangako mu liigi yabalwana okwegatta ku kibinja kyababinywera. Hassan Mubiru yamalako sizoni nga y'asinga ggoolo mu kiraabu ne mu liigi okumala sizoni ssatu ez'omudiriŋŋanwa okuva mu mwaka gwa nkumi bbiri mu gumu okutuusa mu mwaka gwa nkumi bbiri mu esatu. Awamu omugatte, Express Efusi ewangudde ebikopo bya liigi mukaaga, ebya Uganda Cup kkumi, nga kuliko eby'emirundi ebiri ekya liigi ne Uganda Cup bye yawangula mu mwaka gwa lukumi mu lwenda kyenda mu etaano.